ŠVENČIONIŲ RAJONO SAVIVALDYBĖS TARYBA

SPRENDIMAS

DĖL ŠVENČIONIŲ RAJONO SAVIVALDYBĖS TARYBOS 2023 M. GRUODŽIO 28 D. SPRENDIMO NR. T-252 „DĖL ŠVENČIONIŲ RAJONO SAVIVALDYBĖS ANTIKORUPCIJOS KOMISIJOS NUOSTATŲ PATVIRTINIMO“

PAKEITIMO

2025 m. vasario 27 d. Nr. T-32

Švenčionys

Švenčionių rajono savivaldybės taryba n u s p r e n d ž i a:

1. Pakeisti Švenčionių rajono savivaldybės antikorupcijos komisijos nuostatus, patvirtintus Švenčionių rajono savivaldybės tarybos 2023 m. gruodžio 28 d. sprendimą Nr. T-252 „Dėl Švenčionių rajono savivaldybės antikorupcijos komisijos nuostatų patvirtinimo“:

1.1. pakeisti 15 punktą ir jį išdėstyti taip:

„15. Komisijos posėdis yra teisėtas, jeigu jame dalyvauja daugiau kaip pusė visų komisijos narių.“

1.2. pakeisti 22 punktą ir jį išdėstyti taip:

„22. Komisijos sprendimai priimami posėdyje dalyvaujančių Komisijos narių balsų dauguma ir įforminami Komisijos posėdžio protokolu. Jeigu balsai pasiskirsto po lygiai (laikoma, kad balsai pasiskirstė po lygiai tada, kai balsų už gauta tiek pat, kiek prieš, taip pat kai balsų už gauta tiek pat, kiek prieš ir susilaikiusių kartu sudėjus), balsuojama dar kartą. Jeigu balsavus dar kartą balsai pasiskirsto po lygiai, skelbiama iki 15 minučių posėdžio pertrauka, po kurios balsuojama dar kartą. Jeigu balsavus trečią kartą balsai pasiskirsto po lygiai, lemia Komisijos pirmininko, jam nedalyvaujant - Komisijos pirmininko pavaduotojo balsas. Šiuo atveju Komisijos pirmininkas, jam nedalyvaujant - Komisijos pirmininko pavaduotojas neturi teisės susilaikyti.“

2. Šis sprendimas skelbiamas Teisės aktų registre.

SAVIVALDYBĖS MERAS	RIMANTAS KLIPČIUS